דורין רוטאריו

דורין רוטאריו (ברומנית: Dorin Rotariu; נולד ב-29 ביולי 1995 בטימישוארה שברומניה) הוא כדורגלן רומני המשחק בעמדת החלוץ והכנף.

קריירת מועדונים 
רוטאריו ערך את הופעת הבכורה שלו בליגת העל הרומנית במדי דינמו בוקרשט, אליה הושאל מפולי טימישוארה, בחודש מרץ 2013, בגיל 17 ו-8 חודשים, נגד קונקורדיה קיאז'נה. בקיץ 2013, כאשר הסתיימה תקופת ההשאלה שלו לדינמו בוקרשט, הסתיים גם חוזהו בפולי טימישוארה, והוא הפך לשחקן חופשי. רוטאריו החליט לחתום בדינמו בוקרשט ל-6 שנים, על-אף ניסיונות להחתימו מצד ואסלוי, שם שימש דודו, יוסיף רוטאריו, כעוזר מאמן. הוא הבקיע את שער הבכורה שלו עבור דינמו בוקרשט במשחק במסגרת ליגת העל הרומנית נגד ואסלוי.

ב-31 בינואר 2017, חתם רוטאריו במועדון הכדורגל הבלגי קלאב ברוז' על חוזה לשלוש וחצי שנים. בפברואר 2019 הוא עבר לאסטנה עם חוזה ל-4 שנים.

קריירה בינלאומית 
לרוטאריו 14 הופעות בנבחרת רומניה הצעירה. ב-8 באוקטובר 2016 ערך רוטאריו את הופעת הבכורה שלו בנבחרת רומניה, כשנכנס כמחליף בדקה ה-68 בניצחון 0–5 על נבחרת ארמניה במסגרת מוקדמות מונדיאל 2018.

קישורים חיצוניים 

כדורגלנים רומנים
חלוצי כדורגל רומנים
טימישוארה: כדורגלנים
כדורגלני דינמו בוקרשט
כדורגלני קלאב ברוז'
כדורגלני מוסקרון
כדורגלני א.ז. אלקמאר
כדורגלני אסטנה
כדורגלני לודוגורץ ראזגרד
כדורגלני אטרומיטוס
כדורגלני נבחרת רומניה
רומנים שנולדו ב-1995